**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 23.04.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina **–** prišiel počas rokovania bodu č. 4

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení obecného zastupiteľstva-hlavná kontrolórka
4. Projektové výzvy Ministerstva financií – Detské ihrisko, Rekonštrukcia a modernizácie priestorov OcÚ, Kamerový systém
5. Úprava rozpočtu k 31.3.2019
6. Interpelácie poslancov
7. Rôzne-diskusia
8. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť 4 poslancov (poslanec Chmelina príde neskôr počas rokovania-ospravedlnil sa) je zasadnutie OZ uznášania schopné. Ďalej predložila poslancom program rokovania obecného zastupiteľstva. Predložený návrh programu poslanci **schválili** bez pripomienok.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Ing. Peter Hladký

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**3. Kontrola uznesení obecného zastupiteľstva – hlavná kontrolórka**

Hlavná kontrolórka obce Ing. Orságová predniesla poslancom správu z kontroly uznesení obecného zastupiteľstva. Konštatovala, že všetky uznesenia boli splnené. Správu zobrali poslanci **na vedomie**

**Hlasovanie:**

**Prítomní: 4**  **Za: 4 Proti: 0 Zdržal sa: 0**

**4. Projektové výzvy Ministerstva financií SR – Detské ihrisko, Rekonštrukcia a modernizácia priestorov OcÚ, Kamerový systém**

**Hlasovanie:**

**Prítomní: 4**  **Za: 4 Proti: 0 Zdržal sa: 0**

Starostka oboznámila prítomných poslancov s výzvami na dotácie , ktoré vyšli v mesiaci marec a do ktorých by sa mohla obec Hrabovka zapojiť. Výzvy vyhlásilo Ministerstvo financií SR Úrad vlády SR a Ministerstvo vnútra SR:

* Výstavba detských ihrísk – dotácia Úradu vlády k Projektu : Podpora rozvoja športu na rok 2019. Obec Hrabovka sa prihlásila k tejto výzve a Úrad vlády bude obec informovať, po vyhodnotení prihlášok, či bude obec zaradená do čerpania tejto dotácie.

V prihláške je návrh na vybudovanie detského ihriska pre deti vo vekovej kategórii do 3 do 14 rokov na parcele, ktorá je vo vlastníctve obce Hrabovka – na Fraštáku.

* Rekonštrukcia a modernizácia priestorov OcÚ – výzvu vydalo Ministerstvo financií SR a v prihláške je zahrnutá rekonštrukcia a modernizácia kúrenia v priestoroch obecného úradu a sály KD, oprava sociálnych zariadení WC, výmena dverí a oprava dlažby v spoločných priestoroch.
* Kamerový systém – výzva je zameraná na monitorovanie strategických bodov a bezpečnosť dopravy v obci a bola vyhlásená Ministerstvom vnútra SR, pričom je do tejto výzvy zapojený aj Policajný zbor SR. K výzve je spracovaný projekt, ktorý bude predložený na schválenie.

Poslanci budú priebežne informovaní o priebehu a výsledku vyhodnotenia jednotlivých projektov. Počas rokovania tohto bodu prišiel poslanec Chmelina. Informáciu o pripravovaných projektoch a výzvach vzali poslanci **na vedomie.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**5. Úprava rozpočtu k 31.3.2019**

Poslanci obdržali na rokovanie obecného zastupiteľstva návrh na úpravu rozpočtu k 31.3.2019. Úprava je navrhnutá z dôvodu ukončenia zmluvného vzťahu s firmou ABLA-Ing. Blažej, ktorá vykonávala prevádzkovanie obecného vodovodu a ostatné presuny na základe skutočného čerpania rozpočtu k 31.3.2019. Od 1.1.2019 je prevádzkovanie verejného vodovodu vykonávané na dohodu o pracovnej činnosti – Ing. Bohuš Babál, odborný dozor prevádzkovania.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**6. Interpelácie poslancov**

Poslanci v rámci interpelácie navrhli starostke pripraviť do budúceho zasadnutia obecného zastupiteľstva informáciu o činnosti a o priebehu výstavby a kolaudácie verejnej kanalizácie, ktorú realizuje RVS Vlára-Váh a o plnení zmluvných podmienok-vybudovanie zvozového miesta, ktoré vyplývajú z výstavby pre obec Hrabovka.

**7. Rôzne-diskusia**

\*Starostka informovala poslancov o nákupe stola na stolný tenis. V zmysle predchádzajúcich rokovaní požiadala komisiu kultúry, školstva a športu o predloženie návrhu na prevádzkový poriadok, ktorý by riešil a zabezpečoval prístup verejnosti do sály KD, kde by mohli využívať priestory záujemcovia o stolný tenis a ďalšie aktivity. Zdôraznila však, že v prevádzkovom poriadku musí byť určená zodpovedná osoba, ktorá prevezme kľúče od budovy a bude zodpovedať za poriadok a bezpečnosť v priestoroch sály a spoločných priestoroch obecného úradu.

\*Starostka informovala poslancov o realizácii ozvučenia cintorína – akciu zrealizovala firma GROUNDTECH z Trenčína, ďalej bolo v priebehu prvého štvrťroka doplnené vybavenie kuchynky a opravený obklad v kuchynke pri sále KD. Do centra obce pribudli ďalšie dve nové lavičky.

\*Poslanec Hamaj navrhol, že OZ Vĺčik by opravil a natrel sedenie pri gazónoch a prístrešok v tomto areáli.

\*Starostka informovala o iniciatíve dôchodcov, ktorí navštevujú Klub dôchodcov a spoločne sa rozhodli upraviť a vysadiť okrasnými krovinami priestor pri Hulínovci, pričom by vznikla ďalšia oddychová zóna v blízkosti cintorína. Grafický návrh a sortiment rastlín navrhla a spracovala bezodplatne pani Fodorová a pán Valovič, ktorí sa zaoberajú záhradnou architektúrou a pestovaním rôznych rastlín – obaja žijú v obci Hrabovka.

\*Starostka navrhla zvolať zasadnutie Komisie na ochranu verejného poriadku na doriešenie priestupkov v oblasti stavebného zákona – vykonávanie nedovolenej stavebnej činnosti v obci Hrabovka. Predseda komisie Mgr. Tomáš Čičo bude informovať jej zvolaní.

\*Ing. Hladký požiadal o informáciu o pokračovaní spracovania Územného plánu v obci Hrabovka – informáciu podala starostka – momentálne firma ARCADIA Dubnica nad Váhom pod odborným dozorom Ing. Arch. Mlynčekovej spracováva podklady, ktoré boli zo strany obce vyžiadané z Ústavu geodézie a kartografie podľa požiadavky spracovateľov. O ďalšom postupe bude informovať Ing. Mlynčeková po spracovaní týchto prvotných podkladov.

**8. Záver**

Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenie č. 9 - 13**

zo zasadnutia OZ v Hrabovke dňa 23.04.2019

***K bodu: Otvorenie zasadnutia***

**Uznesenie č. 9/2019**

Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva v plnom znení.

V Hrabovke, 23.04.2019

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 10/2019**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj, Ing. Peter Hladký a zapisovateľku pracovníčku OcÚ Mgr. Janku Štefánkovú.

V Hrabovke, 23.04.2019

Eva Mráziková

starostka obce

***K bodu: Kontrola uznesení obecného zastupiteľstva – hlavná kontrolórka***

**Uznesenie č. 11/2019**

Obecné zastupiteľstvo v Hrabovke **berie na vedomie** správu o plnení uznesení obecného zastupiteľstva v Hrabovke.

V Hrabovke, 23.04..2019

Eva Mráziková

starostka obce

***K bodu: Projektové výzvy Ministerstva financií SR-Detské ihrisko, Rekonštrukcia a modernizácia priestorov OcÚ, Kamerový systém***

**Uznesenie č. 12/2019**

Obecné zastupiteľstvo v Hrabovke **berie na vedomie** informáciu o pripravovaných projektoch a výzvach na dotácie s tým, že o ďalšom priebehu vyhodnotenia budú informovaní po zverejnení výsledku výberu a hodnotenia týchto projektov.

V Hrabovke, 23.04.2019

Eva Mráziková

starostka obce

***K bodu: Úprava rozpočtu k 31.3.2019***

**Uznesenie č. 13/2019**

Obecné zastupiteľstvo v Hrabovke **s c h v a ľ u j e**  predložený návrh na úpravu rozpočtu k 31.3.2019 – Rozpočtové opatrenie č. 1.

V Hrabovke, 23.04.2019

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 9/2019 | **I** | **N** | **I** | **I** | **I** |
| 10/2019 | **I** | **N** | **I** | **I** | **I** |
| 11/2019 | **I** | **N** | **I** | **I** | **I** |
| 12/2019 | **I** | **I** | **I** | **I** | **I** |
| 13/2019 | **I** | **I** | **I** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Lukáš Hamaj .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce